open-index/open-wikipedia-markdown huggingface dataset:
Kio Briggs

**Kio Alexander Ayobambele Briggs** er breskur maður sem var handtekinn í Leifsstöð 1. september árið 1998 með 2.031 e-töflur í farangri sínum. Mál hans varð mjög fyrirferðamikið í íslenskum fjölmiðlum í kjölfarið.

Kio var dæmdur til afplánunar í Héraðsdómi en þeim dómi var hnekkt af Hæstarétti. Málsatvik voru nokkuð sérstæð. Kio hafði flogið til Íslands frá Benidorm á Spáni og þar hafði Íslendingur sem borgaði fyrir hann flugfargjaldið komið töflunum fyrir í farangri hans án vitneskju Kios, að því að Kio fullyrti. Málið var ekki síður sérstætt fyrir þær sakir að svo virðist sem að sá hinn sami hafi haft samband við lögregluyfirvöld á Íslandi og greint frá því að Kio væri væntanlegur með e-töflurnar í þeim tilgangi að geta samið um niðurfellingu á kærum og dómum sem biðu hans á Íslandi. En þar sem Kio lýsti staðfastlega yfir sakleysi sínu var honum sleppt lausum á meðan Héraðsdómur tók málið fyrir annað sinn og varð hann nokkuð fyrirferðamikill í íslensku skemmtanalífi. Kio var loks sýknaður af ákæru um fíknefnasmygl í Héraðsdómi og Hæstarétti og sleppt úr landi. Hann krafði ríkið um 27 milljónir í bætur sem hann vann ekki. Stuttu eftir að hann fór frá Íslandi var hann handtekinn í Danmörku á ný og sakfelldur fyrir að hafa e-töflur í fórum sínum.

## Tilvísanir


## Tenglar
* „Töfrar Kios Briggs“, *Helgarblað DV* 14. desember 2002
* „Kío Briggs vann hjá meintum höfuðpaur“, *Dagur* 19. nóvember 1999
Sobran las palabras

„**Sobran las palabras**“ eða „orð eru óþarfi“ var framlag Spánar til Söngvakeppni evrópskra sjónvarpsstöðva 1976. Lagið var flutt númer tólf á sviðinu í Haag í Hollandi. Lagið fjallar um um það að orð geta verið óþarfi þegar að verið er að tala um ást. Hinsvegar er ekki létt að tala um ást án orða og er höfundur lagsins að tala um að setningar þýða ekkert í hjarta manns sem vill að elskuhugi sinn verði að læra að vera í fjarveru hans. Lagið fékk aðeins 11 stig sem komu frá Bretlandi, Grikklandi, Ítalíu, Mónakó og Frakklandi. Lagið var sungið af söngvaranum Braulio og þrem bakraddarsöngkonum. Þegarr að kom að Spáni að gfa stig hafði lagið aðeins fengið 4 stig og 11 lönd þegar gefið stig. Það þýddi að Spánn var auglóslega ekki að fara að vinna og lagið lenti í 16. sæti.

## Heimildir
Westend Tower

**Westend Tower** er skýjakljúfur í Frankfurt am Main sem er 208 m að hæð. Byggingin var vígð þann 1993. 

## Heimild
Íþróttafélagið Efling

**Íþróttafélagið Efling** er staðsett á Laugum í Reykjadal. Það á í samstarfi við íþróttafélag Framhaldsskólans á Laugum (ÍFL).
Marens

**Marens** eða **marengs** er kaka eða ábætisréttur gerður úr eggjahvítum sem þeyttar eru með sykri og síðan oft bakaðar í ofni. Stundum er svolitlum vínsteini eða ediki þeytt saman við eggjahvíturnar til að gera marensinn stöðugri og hann er einnig stundum bragðbættur á ýmsan hátt eða litaður.

## Marensgerð
Þegar marens er þeyttur er mikilvægt að engin fita berist í hvíturnar því þá þeytast þær ekki nægilega vel og því þarf að gæta þess að engin rauða fylgi með hvítunum þegar eggin eru aðskilin. Hvíturnar eru svo þeyttar með sykri þar til froðan myndar stífa toppa sem halda lögun og síðan er marensinn mótaður á ýmsan hátt, stundum með því að sprauta honum úr rjómasprautu eða dreifa honum á hring sem teiknaður hefur verið á bökunarpappír  og baka hann síðan. Úr honum eru oft gerðir tertubotnar eða litlar marenskökur og hann er líka oft settur ofan á ávexti, bökufyllingar eða annað sem síðan er bakað og borið fram sem ábætisréttur. Ein frægasti marensrétturinn er pavlova, þar sem svolítilli maíssterkju og ediki er þeytt saman við marensinn og síðan bökuð kringlótt kaka sem ávöxtum eða berjum er hrúgað á.

Til eru mismunandi gerðir af marens. Venjulegur eða franskur marens er þannig að hvíturnar eru einfaldlega þeyttar og sykrinum síðan þeytt saman við smátt og smátt. Svissneskur marens er þeyttur í skál sem höfð ef yfir potti með heitu vatni þar til eggjahvítunar fara að hitna og síðan er skálin tekin af hitanum og þeytt áfram þar til marensinn kólnar og myndar stífa toppa. Ítalskur marens er gerður þannig að sykur og vatn er soðið saman í síróp sem er svo þeytt saman við eggjahvíturnar þannig að þær „soðna“ í hitanum. Hann er mun stöðugri en hinar tegundirnar og er oft ekki bakaður.

Hlutfall eggjahvíta og sykurs er yfirleitt 50 g af sykri á móti hverri eggjahvítu en það fer þó eftir því hvernig á að nota marensinn

## Saga
Ekki er víst hvar marens er upprunnin en heitið meringue kemur fyrst fyrir í franskri matreiðslubók frá 1692. Marenskökur hafa verið þekktar á Íslandi frá því á 19. öld en urðu afar vinsælar á 7. og 8. áratug 20. aldar, þegar framboð á eggjum jókst til muna og þau urðu ekki lengur munaðarvara.

## Heimildir
*  Delia Online, skoðað 29. september 2012.
*  www.whatscookingamerica.net, skoðað 29. september 2012.
Glitfaxaslysið

**Glitfaxaslysið** var flugslys sem varð 31. janúar 1951, þegar Dakota-flugvél Flugfélags Íslands, *Glitfaxi* TF-ISG, hrapaði í Faxaflóa í aðflugi að Reykjavíkurflugvelli. Með flugvélinni voru 17 farþegar og þriggja manna áhöfn. Allir fórust og er þetta eitt mannskæðasta flugslys Íslandssögunnar.

Glitfaxi var í áætlunarflugi frá Vestmannaeyjum til Reykjavíkur en þurfti að hætta við lendingu vegna hríðarbyls og flaug þá hring út á Faxaflóa. Þegar flugstjórinn ákvað í samráði við flugturn að gera aðra tilraun til lendingar rofnaði allt samband við flugvélina í aðflugi og varð fljótt ljóst að hún hefði farist. Leitarflokkar fóru strax af stað og gengu fjörur en jafnframt var leitað á landi. Daginn eftir fannst brak úr vélinni á reki úti fyrir Vatnsleysuströnd en flakið hefur aldrei fundist.

Með flugvélinni fórust tvær konur, önnur þeirra flugfreyja vélarinnar, og 18 karlmenn, þar af einn drengur á fyrsta ári. Um fimmtíu börn og ungmenni misstu feður sína í slysinu. Meira en helmingur farþeganna var frá Vestmannaeyjum.

Við hlið Fossvogskirkju er minnismerkið *Glitfaxi* eftir Einar Jónsson myndhöggvara og var það reist til minningar um slysið og jafnframt alla þá sem farist hafa í flugslysum.

## Heimildir
*  *Morgunblaðið*, 1. febrúar 1951.
*  *Morgunblaðið*, 31. janúar 2011.
Olivier Weber

**Olivier Weber** (fæddur 12. júní 1958 á Montluçon) er franskur rithöfundur. 

## Skáldsögur
* Massoud's Confession (La Confession de Massoud) (Flammarion, 2013)
* The Unpunished, A travel in the banality of evil (Les Impunis) (Robert Laffont, 2013)
* The Barbary Corsair (Le Barbaresque) (Flammarion, 2011)
* Conrad, the Traveller of concern (Arthaud-Flammarion, 2011)
* I will have gold (J'aurai de l'or) (Robert Laffont, 2008)
* Is Tibet a lost cause? (Le Tibet est-il une cause perdue?), (Larousse, 2008)
* The White Death (La mort blanche) (Albin Michel, 2007)
* On the Silk Roads (Sur les routes de la soie) (avec Reza, (Hoëbeke, 2007)
* Kessel, the eternal nomad (Kessel, le nomade éternel) (Arthaud, 2006)
* The Angels battle (La Bataille des anges) (Albin Michel, 2006)
* The Big Feast of the East (Le grand festin de l’Orient) (Robert Laffont, 2004)
* Memory murdered (La Mémoire assassinée) (Mille et une nuits, 2004)
* I am from nowhere: on the tracks of Ella Maillart (Je suis de nulle part : sur les traces d’Ella Maillart), (Éditions Payot, 2003)
* Humanitaires (Le Félin, 2002)
* La mémoire assassinée (Mille et Une Nuits, 2001)
* Le faucon afghan : un voyage au pays des talibans (Robert Laffont, 2001)
* On ne se tue pas pour une femme (Plon, 2000)
* Dragon Hunters: a stay in Opiumistan (Chasseurs de dragons : voyage en Opiomie) (Payot), 2000)
* The Slave children (Les Enfants esclaves) (Mille et une nuits, 1999)
* Lucien Bodard, un aventurier dans le siècle (Plon, 1997)
* Road of drugs (La route de la drogue) (Arléa, 1996)
* French doctors : L’épopée des hommes et des femmes qui ont inventé la médecine humanitaire (Robert Laffont, 1995)
* Voyage au pays de toutes les Russies (Éditions Quai Voltaire, 1992)
Pepsideild karla í knattspyrnu 2013

Árið **2013** verður **Íslandsmótið í knattspyrnu** haldið í 102. sinn. Þór Akureyri kom upp eftir eins árs veru í 1. deild og Víkingar frá Ólafsvík komu upp í allra fyrsta sinn. FH-ingar munu reyna að verja sinn 6. titil.

## Staðan í deildinni

## Töfluyfirlit

|}
 

## Félagabreytingar
### Félagabreytingar í upphafi tímabils
#### Upp í Pepsideild karla
* 
* 

#### Niður í 1. deild karla
* 
* 
### Félagabreytingar í loktímabils
#### Upp í Pepsideild karla
* 
* 

#### Niður í 1. deild karla
* 
* 

## Fróðleikur

## Heimildaskrá
Liège (hérað)

**Liege** (franska: Liège; hollenska: Luik; þýska: Lüttich) er hérað austast í Belgíu. Það er innan franska menningarsvæðisins í landinu og því hluti af Vallóníu. Austast í Liege býr þó þýskur minnihlutahópur, sem er hluti þýska menningarsvæðisins í Belgíu. Höfuðborg héraðsins heitir sömuleiðis Liege.

## Lega og lýsing
Liege er 3.862 km2 að stærð og er því næststærsta hérað Belgíu. Aðeins Lúxemborg er stærra. Íbúar eru um ein milljón talsins. Liege er austasta hérað Belgíu og á landamæri að Þýskalandi, Hollandi og furstadæminu Lúxemborg. Auk þess liggur Liege að héruðunum Limburg í norðvestri, Flæmska Brabant, Vallónska Brabant og Namur í vestri, og loks héraðinu Lúxemborg í suðri. Stór hluti Liege er í Ardennafjöllum. Samtals eru fjórir hreppar (arrondissements) í Liege, sem og 84 bæir og sveitarfélög.

## Söguágrip
Héraðið Liege varð til árið 1795 eftir að franskur byltingarher hertók Niðurlönd. Svæðið var áður að mestu leyti í eigu furstabiskupanna í borginni Liege, en Frakkar lögðu það furstadæmi niður. Á tímabili voru borgin Liege og svæðið í kring innlimuð í Frakkland. Eftir fall Napóleons 1815 varð héraðið Liege hluti af konungsríki Niðurlanda og síðar, 1839, hluti af konungsríki Belgíu. Upphafsorrusta fyrri heimsstyrjaldarinnar átti sér stað árið 1914 við höfuðborg héraðsins, þegar Þjóðverjar réðust inn í Belgíu til að komast áleiðis til Frakklands. Eftir ósigur Þjóðverja í heimstyrjöldinni fyrri 1918 voru tvö lítil héruð í Þýskalandi innlimuð í Liege. Það voru svæðin í kringum bæina Eupen og Malmedy. Þannig urðu núverandi landamæri héraðsins til. Á nýju svæðunum býr þýskumælandi fólk, þannig að austasti hluti héraðsins tilheyrir þýska menningarsvæði Belgíu. Árið 1940 réðust Þjóðverjar aftur inn í Liege og héldu héraðinu til 1945. Patton hershöfðingi frelsaði borgina. Við það tækifæri dönsuðu íbúar borgarinnar á götum úti og fögnuðu Bandaríkjamönnum. Eftir stríð komst mikill iðnaður á í héraðinu en hefur verið að dala síðustu áratugi. Þó er borgin Liege síðasta borgin á franska menningarsvæðinu þar sem stáliðnaður er enn í gangi.

## Borgir
Stærstu borgir í Liege:

## Heimildir
* 
*
Furstadæmi

**Furstadæmi** er fullvalda ríki þar sem fursti ríkir yfir. Í sumum tilvikum er orðið einnig notað um ríki þar sem einvaldur er við völd, en hefur lægri tign en konungur, til dæmis stórhertogi. Stundum heyra furstadæmi formlega undir keisaradæmi  þó þau séu í reynd sjálfstæð. 

Í Evrópu eru nú aðeins þrjú fullvalda furstadæmi: Mónakó, Andorra og Liechtenstein. 

Hugtakið *furstadæmi* er einnig notað yfir ríki í Mið-Austurlöndum sem emír ríkir yfirm svo sem í  Sameinuðu arabísku furstadæmunum, Katar og Kúveit.

Nokkur örríki um heim allan hafa lýst yfir sjálfstæði sem furstadæmi, þó þau séu ekki viðurkennd af alþjóðasamfélaginu. Meðal þeirra eru Sealand, Hutt River-furstadæmið í Ástralíu, Seborga á Ítalíu og Furstadæmið Mínerva í Suður-Kyrrahafi.
Sækónguló

**Sækóngulær** (fræðiheiti: *pantopoda* einnig nefndar *pycnogonids*) teljast til fylkingar liðdýra í undirfylkingunni klóskerar. Þekktar eru um 1300 tegundir.

## Útbreiðsla
Þær fyrirfinnast um nær allan heim.

## Útlit og lifnaðarhættir
Kviður sækóngulóa er frá 1 mm til 10 mm og langir grannir útlimir ganga út úr kviðnum. Þó að yfirleitt séu sækóngulær frekar litlar eru til dæmi um tegundir sem eru stærri, til að mynda hafa veiðst tegundir við Antartíku þar sem fótur kóngulóa hefur mælst 70 cm, sækóngulær eru yfirleitt með 4 útlimapör en þó eru afbrigði með 5 og 6 útlimapörum vel þekkt. Blóðrásar og taugakerfi sækóngulóarinnar er lítið og einfalt eins og stærð hennar gefur tilefni til, hjartað dælir blóðinu um baklæga æð og í blóðhol, og taugakerfið er með kviðlægann taugastreng líkt og hjá öðrum klóskerum.

Flestar eru sækóngulær rándýr. Þær eru og botndýr og finna sér oftast fylgsni undir steinum og grjóti. Helsta fæða sækóngulóa er holsepi, mosadýr, kórall, burstaormar og svampdýr. Sækóngulær bryðja fæðuna með kokinu/kverkunum. Sækóngulær eru einkynja.

## Heimildir
* G.Branch, C.L.Griffiths, M.L.Branch & L.E.Beckley (2010). Two Oceans: A guide to marinelife of Southern Africa. Bls.56 (24-24.1-24.2-24.3)
* http://www.marlin.ac.uk/taxonomydescriptions.php#pycnogonida 
* ''Fjaran og hafið''  Sækónguló (skoðað 2i.10.2112)
Tjarnarkvartettinn

**Tjarnarkvartettinn** var blandaður söngkvartett, skipaður Rósu Kristínu Baldursdóttur sópran og stjórnanda hópsins, Kristjönu Arngrímsdóttur alt, Hjörleifi Hjartarsyni tenór og Kristjáni E. Hjartarsyni bassa. Kvartettinn var stofnaður árið 1992 og starfaði til ársins 2000 og flutti mest íslensk sönglög án undirleiks (a cappella).  Kvartettinn kenndi sig við bæinn Tjörn í Svarfaðardal enda voru meðlimir hans tengdir staðnum, Kristján og Hjörleifur aldir þar upp og þær Kristjana og Rósa eiginkonur þeirra.

Eftir að Tjarnarkvartettinn hætti störfum hafa meðlimir hans víða látið að sér kveða í tónlistarheiminum. Rósa Kristín hefur dvalið í Austurríki og m.a. starfrækt hljómsveitina Ensemble Úngút sem sent hefur frá sér hljómdiska. Kristjana hefur lagt stund á sólóferil og gefið út söngdiska (Þvílík er ástin, Í húminu, Tangó, Ég hitti þig o.fl.). Kristján hefur staðið fyrir hljómleikum bæði með Kristjönu og eigin aðstoðarmönnum. Hjörleifur hefur rekið hljómsveitina Hundur í óskilum og haft mörg járn í eldi bæði á tónlistarsviðinu sem og í sviðslistum og víðar.

Tjarnarkvartettinn gaf út nokkra hljómdiska :
* *Tjarnarkvartettinn* (1994)
* *Á jólanótt* (1995)
* *Systur í syndinni* (1999 ásamt með leikhópi Leikfélags Akureyrar)
* *Á fíflúlpum* (1998).
Vesturgatan

**Vesturgatan**  er vegarslóði milli Arnarfjarðar og Dýrafjarðar, oft  kenndur við Sléttanes eða Svalvoga. Þar er vegarkafli sem Elís Kjaran lagði. Frá árinu 2006 hefur verið  haldin á hverju ári hlaupahátíðin Vesturgatan.

## Sjá einnig
* Kjaransbraut

## Heimildir
* Vesturgatan (Hlaupahátíð)
* Vesturgatan 
* Hlaupahátíð á Vestfjörðum - Vesturgatan
Stórfurstadæmi

**Stórfurstadæmi** er landsvæði sem stórfursti ríkir yfir. Yfirleitt eru stórfurstadæmi sjálfstæð fullvalda ríki sem eru hluti af keisaradæmi. Ekkert stórfurstadæmi er lengur til. 

## Listi yfir stórfurstadæmi
* Stórfurstadæmið Finnland (1809 – 1917)
* Stórfurstadæmið Litháen (12. öld - 1569)
* Stórfurstadæmið Moskva (1283–1547)
* Stórfurstadæmið Serbía (1101–1217)
* Stórfurstadæmið Transylvanía (1765-1867)
* Stórfurstadæmið Tver (1247-1485)
Keisaradæmi

**Keisaradæmi** er ríki sem keisari eða keisaraynja ríkir yfir. Venja var að keisari taldist konungi æðri og keisaradæmi voru yfirleitt stór ríkjasambönd. Aðeins einn keisari er enn eftir í heiminum, Naruhito Japanskeisari.

Hin sögulegu heimsveldi voru sum hver keisaradæmi. 

## Listi yfir keisaradæmi
* Kínverska keisaradæmið (221 f.Kr-1911, 1916)
* Rómverska keisaradæmið (27 f.Kr.-476)
* Japanska keisaradæmið (um 270-)
* Austrómverska keisaradæmið (395-1453)
* Kóreska keisaradæmið (918-1392, 1897-1910)
* Hið Heilaga rómverska ríki (962-1806)
* Eþíópíska keisaradæmið (1270-1755, 1855-1974)
* Persneska keisaradæmið (1501-1979)
* Rússneska keisaradæmið (1547-1917)
* Keisaradæmið Annam (1802-1945)
* Fyrra franska keisaradæmið (1804-1814, 1815)
* Haítíska keisaradæmið (1804-1806, 1849-1859)
* Austurrísk-ungverska keisaradæmið (1804-1919)
* Brasilíska keisaradæmið (1822-1889)
* Mexíkóska keisaradæmið (1822-1823, 1864-1867)
* Síðara franska keisaradæmið (1852-1870)
* Þýska keisaradæmið (1871-1918)
* Indverska keisaradæmið (1876-1947)
* Miðafríska keisaradæmið (1976-1979)
Bílar 2

***Bílar 2*** (enska: ***Cars 2***) er bandarísk teiknimynd og njósnamynd frá árinu 2011, framleidd af Pixar og útgefin af Disney. Henni var leikstýrt af John Lasseter og Brad Lewis, skrifuð af Ben Queen og framleidd af Denise Ream. Myndin er framhald myndarinnar *[[Bílar (kvikmynd)|Bílar]]*. Í myndinni fara keppnisbíllinn Leiftur McQueen og dráttarbílinn Krókur til Japans til þess að keppa í heimsmeistarakeppninni, en Krókur flækist í alþjóðlegum njósnum.

## Talsetning

## Tilvísanir


## Tenglar
*
*
Lundey (Skagafirði)

**Lundey** er lítil eyja í botni Skagafjarðar, um 2-3 kílómetra frá landi. Eyjan hefur aldrei verið byggð en þar er töluvert fuglalíf. Flatarmál er 0,063 km².
Sprengisandsleið

**Sprengisandsleið** (F26) er fjallvegur á Íslandi. Hann liggur frá Þórisvatni að sunnan að Bárðardalsvegi vestri hjá Mýri.

## Tengt efni
* Sprengisandur
Monadnock Building

**The Monadnock Building** (Monadnock Block) er bandarískur skýjakljúfur á 53 West Jackson Boulevard í Chicago í Illinois. Norðurhluti hússins var hannaður af Burnham & Root og byggður 1891 en suðurhlutinn, hannaður af Holabird & Roche, var reistur tveimur árum síðar. Þegar skýjakljúfurinn var fullgerður var hann stærsta skrifstofubygging heims. Hann var fyrsta mannvirki í Chicago sem rafmagn var lagt í við byggingu.
Flugslysið í Héðinsfirði

**Flugslysið í Héðinsfirði**, sem varð þann 29. maí 1947 þegar TF-ISI, Douglas DC-3 flugvél Flugfélags Íslands flaug á Hestfjall í Héðinsfirði, er mannskæðasta flugslys sem orðið hefur á Íslandi en allir sem voru um borð, 25 manns, fórust.

Flugvélin var í áætlunarflugi frá Reykjavík til Akureyrar en á þessum árum var venja að fljúga sjónflug þar sem flugleiðsögutæki voru af skornum skammti. Vegna skýjafars yfir hálendinu var flogið norður yfir Arnarvatnsheiði og síðan til Skagafjarðar og út fyrir mynni Siglufjarðar en þaðan átti að fljúga vélinni inn Eyjafjörð. Síðast sást til vélarinnar frá Siglunesi og flaug hún þá lágflug undir skýjum. Þegar vélin kom ekki til Akureyrar á áætluðum tíma og ekki náðist loftskeytasamband hófst leit að vélinni á sjó og landi. Leitarflokkur fór til Héðinsfjarðar en sá ekkert þar sem þoka lá yfir og ekkert sást upp í fjallshlíðar. Enn var þá byggð í firðinum en enginn varð slyssins var vegna þokunnar.

Morguninn eftir birti upp svo hægt var að hefja leit með flugvélum og kl. 8.20 sást flak hennar í hlíð Hestfjalls, norðan Héðinsfjarðar. Hafði vélin komið úr suðurátt og flogið beint á fjallið, splundrast og brunnið, og var þegar ljóst að enginn hefði komist lífs af. Mjög erfitt var að komast að flakinu, enda er fjallið bratt og klettótt í sjó fram. Þó tókst að leggja bátum að, klifra upp í fjallið og ná líkum farþega og áhafnar og flytja til Akureyrar. Fjögurra manna áhöfn var á vélinni og 21 farþegi, þar af þrjú ung börn.

Minnisvarði um þá sem fórust var reistur á slysstað árið 1997, þegar 50 ár voru liðin frá slysinu. Árið 2010 kom út bók um slysið, *Harmleikur í Héðinsfirði*.

## Heimildir
*  *Morgunblaðið*, 29. maí 1997.
*  *Morgunblaðið*, 31. maí 1947.
*  *[[Vísir.is]]*, 25. nóvember 2014.
*
Hestfjall (Héðinsfirði)

**Hestfjall** (einnig nefnt **Hestafjall**) er fjall (536 m.y.s.) norðan og vestan við Héðinsfjörð á Tröllaskaga en vestan fjallsins er Nesdalur upp frá Reyðará og Siglunesi. Ysti hluti Hestfjalls kallast Hestur.  Fjallið er sæbratt í sjó fram.

Utarlega á Hestfjalli varð mannskæðasta flugslys Íslandssögunnar 29. maí 1947, þegar Douglas DC-3 flugvél Flugfélags Íslands flaug á fjallshlíðina og allir um borð fórust, 25 manns. Þar er nú minnisvarði um slysið, reistur 1997.
Júba

**Júba** er höfuðborg og stærsta borg Suður-Súdan. Borgin stendur við Hvítu Níl í suðurhluta landsins. Íbúar eru um 372 þúsund (2011).

Heitið er leitt af Djúba eða Djouba (framburður með -d í upprunalega málinu, vantandi í íslensku einungis sökum milligöngunar um ensku) sem er annað heiti á Barí-ættflokknum.

## Tilvísanir
Le Maître d'école

**Le Maître d'école** er frönsk kvikmynd frá árinu 1981 sem Claude Berri gerði.

## Persónur
* Coluche : Gérard Barbier 
* Josiane Balasko : Ms Lajoie 
* Roland Giraud : Mr. Meignant
Sandkassi

**Sandkassi** inniheldur sand sem börn geta leikið í. Sandkassi er byggður upp af ramma sem getur verið í mismunandi stærðum og úr mismunandi efnum.
Björt framtíð

**Björt framtíð** var íslenskur stjórnmálaflokkur sem var stofnaður árið 2012. Að stofnun flokksins komu Guðmundur Steingrímsson, sem áður hafði verið í Samfylkingunni og Framsóknarflokknum og Heiða Kristín Helgadóttir, sem hefur komið að Besta flokknum. Listabókstafur Bjartrar framtíðar var A. Flokkurinn var með sæti á þingi frá 2013 til 2017 en missti alla sína þingmenn í alþingiskosningum 2017. Flokkurinn fékk einnig fulltrúa kjörna í sjö sveitarfélögum í sveitarstjórnarkosningunum 2014. Í sveitastjórnarkosningunum árið 2018 bauð Björt framtíð aðeins fram í Kópavogi í samstarfi með Viðreisn. Ekkert starf hefur farið fram í flokknum síðan 2019 og var listabókstafur flokksins lagður niður árið 2021.

## Stofnun
Björt framtíð bauð í fyrsta skipti fram í Alþingiskosningunum 2013 og fékk 8,2% og 6 þingmenn en þá var Guðmundur Steingrímsson formaður. Veturinn 2013 sameinaðist Besti flokkurinn Bjartri framtíð. Guðmundur hætti sem formaður árið 2015, meðal annars vegna slæms gengis í skoðanakönnunum. Óttar Proppé var sjálfkjörinn formaður flokksins í september 2015. Brynhildur S. Björnsdóttir var sömuleiðis kjörin stjórnarformaður Bjartrar framtíðar í september 2015. 

## Ríkisstjórnarsamstarf
Í alþingiskosningum 2016 hlaut Björt framtíð 7,2% atkvæða og fékk fjóra menn kjörna. Björt framtíð myndaði ríkisstjórn með Sjálfstæðisflokkinum og Viðreisn í janúar 2017. Í september sama ár ákvað Björt framtíð að slíta ríkisstjórnarsamstarfinu þar sem þau töldu Bjarna Benediktsson, þáverandi forsætisráðherra, hafa gerst sekan um trúnaðarbrest þegar hann upplýsti ríkisstjórnina ekki um bréf sem faðir hans hafði skrifað og varðaði uppreisn æru dæmds barnaníðings. Í kjölfarið var þing rofið og kosið á ný í október 2017. Björt framtíð hlaut 1,2% greiddra atkvæða í kosningunum og féll af þingi. Óttarr Proppé hætti sem formaður flokksins þremur dögum eftir kosningarnar og Björt Ólafsdóttir tók við formennsku í flokknum í nóvember.

## Endalok
Theodóra Sigurlaug Þorsteinsdóttir tók síðar við formennskunskunni árið 2018. Flokkurinn bauð ekki fram neina lista í sveitarstjórnarkosningum 2018 nema í Kópavogi þegar að þau voru með Viðreisn í einn sameinaðan lista, sem að hét *BF-Viðreisn*, en listinn bauð einungis fram undir merkjum Viðreisnar í sveitarstjórnarkosningunum 2022. Árið 2019 lýsti Theodóra Sigurlaug, formaður flokksins yfir því að það væru uppi hugmyndir um að flokkurinn myndi sameinast Viðreisn, en það hefur ekki ennþá gerst. Flokkurinn bauð ekki fram neina lista í þingkosningunum 2021 eða 2024. Listabókstafur flokksins var lagður niður 2021 og flokkurinn er ekki skráður á lista Ríkisskattstjóra yfir starfandi stjórnmálasamtök. Félagið að baki flokknum hefur ekki verið formlega afskráð en síðasti ársreikningur sem það skilaði inn var fyrir árið 2017.

## Formenn

### Varaformenn

## Tilvísanir

## Tenglar
* Heimasíða Bjartrar framtíðar 
* Björt framtíð með formann og stjórnarformann. Fyrrverandi framsóknarmenn í stjórninni 
* Björt framtíð Grein eftir Heiðu Kristínu Helgadóttur og Guðmund Steingrímsson.
Christine Lagarde

**Christine Madeleine Odette Lagarde** (franskur framburður: [Kʁistin madlɛn ɔdɛt lagaʁd], fædd 1. janúar 1956) er franskur lögfræðingur og stjórnmálakona í samtökunum Union pour un Mouvement Populaire. Hún var yfirmaður Alþjóðagjaldeyrissjóðsins (IMF) frá 5. júlí 2011 til 17. júlí 2019.

Þann 2. júlí árið 2019 útnefndi leiðtogaráð Evrópusambandsins Lagarde í embætti forseta Evrópska seðlabankans. Hún lét af störfum hjá Alþjóðagjaldeyrissjóðnum á meðan hún gegnir því starfi.

## Tilvísanir
Vasabladet

***Vasabladet*** (skammstafað *Vbl*) er dagblað sem gefið er út á sænsku í Österbotten í Finnlandi. *Vasabladet* er annað stærsta dagblað Finnlands sem gefið er út á sænsku, á eftir *[[Hufvudstadsbladet]]*. Höfuðstöðvar dagblaðsins eru í Vaasa (sænska: *Vasa*) en það er líka með skrifstofur í Jakobstad, Karleby, Närpes og Kristinestad.

*Vasabladet* er næst elsta dagblað í Finnlandi (á eftir *[[Åbo Underrättelser]]*) en fyrsta tölublaðið var gefið út 7. maí 1856. Þangað til 1939 hét blaðið *Wasabladet* í samræmi við gömlu sænsku stafsetningu á Vaasa.
Torneträsk

**Torneträsk** er stöðuvatn í Norðvestur-Lapplandi, sveitarfélaginu Kiruna, 332 km² að flatarmáli. Torneträsk er sjöunda (eða sjötta, eftir því hvernig reiknað er) stærsta stöðuvatn Svíþjóðar. Það er jafnframt annað dýpsta stöðuvatn Svíþjóðar og stærsta fjallavatn í Skandinavíu. Abisko-þjóðgarðurinn er við suðvesturhluta vatnsins sem og Laponia sem er á verndarminjasvæði UNESCO.
Pyntingar

**Pyntingar** felast í því að baka einhverjum sársauka og meiðsli, markvisst og af ásettu ráði, í refsingarskyni, hefndarskyni, sem hluti af pólitískri endurhæfingu, niðurlægingu fórnarlambsins eða sem hluti af yfirheyrslu. Pyntingar af ýmsu tagi hafa verið stundaðar frá örófi alda og allt til okkar daga af einstaklingum, hópum og ríkjum. Í alþjóðalögum er litið á pyntingar sem brot á mannréttindum og þær eru fordæmdar í 5. grein Mannréttindayfirlýsingar Sameinuðu þjóðanna. Þriðji og fjórði Genfarsáttmálinn banna pyntingar í vopnuðum átökum. Pyntingar eru líka bannaðar samkvæmt Samningi Sameinuðu þjóðanna gegn pyndingum sem 147 ríki hafa undirritað.
Áblástur

**Áblástur** (oft nefnt **frunsa** eða **herpes** eftir staðsetningu) er útbrot vegna herpes-veirunnar *Herpes simplex*. Vessafyltar bólur geta komið fram á vörum, og kallast þá frunsa*,* eða á kynfærum og kallast þá kynfæraáblástur eða herpes.

Til eru tvær gerðir: Gerð 1 sýkir oftar munn, og kallast þá frunsa, en gerð 2 sýkir oftar kynfæri. Báðar gerðir af herpes geta þó auðveldlega sýkt bæði munn og kynfæri. Margir fá ekki einkenni vegna herpes, sumir fá aðeins mild einkenni. Einkenni koma vanalega fram 2 til 20 dögum eftir sýkingu og vara í tvær til fjórar vikur.  Þeir sem fá einkenni fá litlar vökvafylltar blöðrur á húð. Einkennunum geta fyllt höfuðverkur, kláði á útbrotsstað, sársauki við þvaglát, eða einkenni lík flensu.

Hægt er að smitast af herpes með kossum, samförum, munnmökum, eða annars konar snertingu slímhúðar við útbrotin. Sýkingin liggur í dvala á milli þess sem hún blossar upp að nýju. Fyrsta kastið er oft það versta, seinni köst eru oft mildari. Ekki er til lækning við herpes, en til eru lyfjameðferðir til að draga úr einkennum.

Margir smitast af áblæstri á munn sem börn. Í Bandaríkjunum eru um 50% með munnáblásturs-sýkingu, og um 12% með kynfæraáblásturs-sýkingu. Með smokkanotkun má draga úr hættu á smiti kynfæraáblásturs.

## Heimildir
Manama

**Manama** (arabíska: ) er höfuðborg og stærsta borg Barein. Íbúar eru um 177 þúsund (2006). Elstu heimildir um borgina eru frá 14. öld. Frá 1783 hefur hún verið undir stjórn Al-Khalifa-ættarinnar. Borgin var lýst fríhöfn árið 1958 og var gerð að höfuðborg Barein þegar landið fékk sjálfstæði 1970.

## Tilvísanir
Belmópan

**Belmópan** er höfuðborg Belís. Íbúar eru um 17 þúsund. Borgin er 80 kílómetra austan við stærstu borg Belís og fyrrverandi höfuðborg landsins Belísborg. Aðsetur stjórnar landsins var flutt til Belmópan eftir að fellibylurinn Hattie lagði Belísborg nánast í rúst árið 1970.
Móróní

**Móróní** (arabíska: موروني *Mūrūnī*) er höfuðborg og stærsta borg Kómora. Íbúar eru um 54.000 (2011). Borgin er á vesturströnd eyjarinnar Grande Comore nálægt eldfjallinu Karthala. Í borginni er alþjóðaflugvöllur.

## Tilvísanir
Port of Spain

**Port of Spain** er höfuðborg Trínidad og Tóbagó við Paríaflóa á vesturströnd Trínidad. Íbúar eru um 50 þúsund en á höfuðborgarsvæðinu búa um 130 þúsund. Borgin hefur verið höfuðborg eyjarinnar frá 1757.
Port Louis

**Port Louis** er höfuðborg og stærsta borg eyríkisins Máritíus undan strönd Afríku í Indlandshafi. Frakkar gerðu hana að stjórnsýslumiðstöð árið 1735 og áfangastað fyrir skip á leið frá Góðravonarhöfða. Hún heitir eftir Loðvík 15. Frakkakonungi. Borgin er hafnarborg sem stendur á norðvesturströnd eyjarinnar. Höfnin er undirstaða efnahagslífs borgarinnar sem kemur best út allra afrískra borga í Lífsgæðakönnun Mercers. Íbúar voru um 147 þúsund árið 2018.

## Tilvísanir
Carl Billich

**Carl Billich** (23. júlí 1911 – 23. október 1989) var íslenskur hljómsveitarstjóri af austurrískum ættum. Hann fæddist í Vínarborg og kom til Íslands fyrst árið 1933 með hljómsveit þaðan sem hafði verið ráðin til að leika á Hótel Íslandi. Hann kvæntist Þuríði Jónsdóttur árið 1939. Við hernám Breta á Íslandi var hann handtekinn og sendur í fangabúðir til Bretlands þar sem hann var öll styrjaldarárin. Eftir stríð var hann sendur til Þýskalands og var þar án vegabréfs en fyrir tilstilli eiginkonu sinnar tókst honum að flytja aftur til Íslands 1947 þar sem hann fékk ríkisborgararétt. Hann starfaði lengi sem kórstjóri og undirleikari, auk þess að leika í hljómsveitum. Árið 1964 var hann ráðinn tónlistar- og hljómsveitarstjóri hjá Þjóðleikhúsinu og starfaði þar til 1981. 

Carl Billich var mjög virkur í íslensku tónlistarlífi, útsetti og lék inn á fjölda hljómplatna, bæði sem undirleikari og með Nausttríóinu og Hljómsveit Carls Billich. Hann samdi lagið „Óli lokbrá“ við texta eftir Jakob V. Hafstein. 

## Tenglar

* *[https://glatkistan.com/2020/08/26/carl-billich/ Glatkistan]*
Alfreð Clausen

**Alfreð Clausen** (7. maí 1918 – 26. nóvember 1981) var íslenskur söngvari og málarameistari sem var gríðarvinsæll dægurlagaflytjandi á 6. áratug 20. aldar. Hann söng inn á fjölda hljómplatna á vegum Íslenzkra tóna við undirleik manna á borð við Carl Billich og Jan Morávek. Meðal þekktustu laga hans eru „Manstu gamla daga“ og „Gling gló“ sem hann samdi við texta eftir þáverandi eiginkonu sína, Kristínu Engilbertsdóttur.

## Tenglar

* *[https://glatkistan.com/2015/01/19/alfred_clausen/ Glatkistan]*
Life Won't Wait

***Life Won't Wait*** er önnur breiðskífa Selmu Björnsdóttur sem kom út í nóvember 2000.
## Lagalisti
* What Could I Do?
* It's Only Love
* Lame Excuse (ásamt Stefáni Hilmarssyni)
* Pass it on
* A Lifetime Opportunity
* Every Little Thing
* I Miss You
* Respect Yourself
* Let's Stay Up
* A Better Place
## Gagnrýni
Platan hlaut að mestu góðar móttökur gagnrýnenda en Andrea Jónsdóttir, gagnrýnandi DV, gaf Selmu þrjár stjörnur af fjórum, „*Life Won't Wait* er snyrtileg og hrukkulaus poppplata með ágætum melódíum sem hver og ein er útvapsvæn...eins og við eigum líklega eftir að heyra.“ Eggert Thoroddsen, gagnrýnandi Morgunblaðsins, setti út á plötuna fyrir að hafa „lítinn samhljóm við það sem brattir og sjálfsöruggir plötutitlar Selmu eins og *I Am* og *Life Won't Wait* gefa til kynna. Þvert á móti gætir hér bæði stefnuleysis og óöryggis.” Hann hrósaði þó Selmu fyrir lagið *Lame Excuse* sem hún söng með Stefáni Hilmarssyni og kallaði það „[fína] kraftbölluðu.”

## Heimildir
Lúxemborg (hérað)

**Lúxemborg** (franska: Province de Luxembourg) er suðaustasta hérað Belgíu og frönskumælandi. Það var áður fyrr hluti af furstadæminu Lúxemborg en klofnaði frá því í belgísku uppreisninni 1839. Höfuðborg héraðsins er Arlon.

## Lega og lýsing
Héraðið Lúxemborg er 4.443 km2 að stærð og er því stærsta hérað Belgíu. Það er hins vegar fámennast með rúmlega 260 þúsund íbúa. Lúxemborg er suðaustast í landinu og á landamæri að Frakklandi í suðri og furstadæminu Lúxemborg í austri. Auk þess eru belgísku héruðin Namur fyrir vestan og Liège fyrir norðan. Ardennafjöll teygja sig yfir nær allt héraðið, sem er mjög hæðótt og skógi vaxið. Hæsta fjallið nær þó ekki nema 650 m hæð.

## Fáni og skjaldarmerki
Héraðsfáni Lúxemborgar er eins og lúxemborgski fáninn, nema hvað héraðsskjaldarmerkið er fyrir miðju. Þegar héraðinu var skipt út úr furstadæminu Lúxemborg þótti óþarft að búa til öðruvísi fána. Skjaldarmerki héraðsins er einnig nánast eins og skjaldarmerki furstadæmisins. Rauða ljónið hefur verið notað í aldaraðir. Kórónan er tákn konungsríkisins Belgíu.

## Söguágrip
Í gegnum aldirnar var héraðið hluti af stórhertogadæminu Lúxemborg. Þegar Niðurlönd urðu að konungsríki 1830, var hertogadæmið hluti af því, en konungurinn í Hollandi var jafnframt hertogi Lúxemborgar. Árið 1839 hófst belgíska uppreisnin, sem endaði með því að Belgía sleit sig frá Hollandi og lýsti yfir sjálfstæði. Lúxemborg klofnaði þá í tvennt. Vesturhlutinn, frönskumælandi íbúar, tók þátt í uppreisninni og varð að héraði í Belgíu. Austurhlutinn, sem var þýskumælandi, varð að sjálfstæðu ríki. Höfuðborg héraðsins varð Arlon, þrátt fyrir að hún væri að mestu þýskumælandi. Ástæðan fyrir því var sú að í belgíska hluta Lúxemborgar var engin stærri borg sem gæti tekið höfuðborgarhlutverkið að sér. Því er í héraðinu lítill minnihluti sem enn í dag talar lúxemburgísku.

## Borgir
Í Lúxemborg eru 44 sveitarfélög, en engar eiginlegar borgir. Stærstu bæir héraðsins:

## Heimildir
* 
*
Jan Morávek

**Jan Morávek** (2. maí 1912 – 22. maí 1970) var austurrískur klarinettleikari og hljómsveitarstjóri af tékkneskum ættum sem var mjög áberandi í íslensku tónlistarlífi eftir síðari heimsstyrjöld. Hann fæddist í Vínarborg þar sem hann lærði hljóðfæraleik og hljómsveitarstjórn og lék meðal annars við óperuhljómsveitina og Fílharmóníusveit Graz. Hann kynntist fyrri konu sinni, íslensku söngkonunni Svanhvíti Egilsdóttur, í Vín og flutti með henni til Íslands árið 1948. Þegar Sinfóníuhljómsveit Íslands var stofnuð gekk hann til liðs við hana og lék þar meðal annars á fagott og selló, en auk þess stjórnaði hann kórum og lék með fjölda danshljómsveita, þar á meðal Nausttríóinu með landa sínum, Carli Billich og í uppfærslum í Þjóðleikhúsinu. Hann lék á mörgum hljómplötum með Tríói Jans Morávek og útsetti fjölda laga fyrir kóra og hljómsveitir.

Með síðari konu sinni, Sólveigu Jóhannsdóttur, eignaðist hann þrjú börn, þeirra á meðal Jóhann Morávek hljóðfæraleikara, stjórnanda og skólastjóra Tónskóla Austur-Skaftafellssýslu, og Nínu Morávek organista og kórstjóra.

## Tenglar

* Glatkistan
Mumford & Sons

**Mumford & Sons** eru bresk þjóðlagapopps-hljómsveit frá Lundúnum, Englandi. Hljómsveitin var stofnuð árið 2007 þegar Marcus Mumford (aðalsöngvari, gítar, trommur), Ben Lovett (bakraddir, píano, hljómborð), Winston Marshall (bakraddir, banjó, rafmagnsgítar) og Ted Dwane (bakraddir, bassi) kynntust. 

Mumford & Sons hafa gefið út 3 plötur: Sigh No More (2009), Babel (2012) og Wilder Mind (2015). Sigh No More komst í annað sæti á bæði vinsælustu plötum Englands og Billboard 200 í Bandaríkjunum. Babel og Wilder Mind komust hins vegar báðar í fyrsta sæti í Bandaríkjunum og Englandi. Hljómsveitin hefur einnig gefið út tvær tónleika plötur, Live at Shepherd's Bush Empire (2011) og The Road To Red Rocks (2012). 

Hljómsveitin hefur unnið til margs konar verðlaun í gegnum feril sinn, þar á meðal besta platan á Brit Awards fyrir plötuna Sigh No More árið 2011, og var platan einnig verið tilnefnd til 6 Grammy verðlauna. Platan Babel var tilnefnd til 8 Grammy verðlauna og vann Bestu plötu ársins á Grammy-verðlaununum. Hljómsveitin vann einnig Brit Award fyrir bestu ensku hljómsveitina.
Will & Grace

***Will & Grace*** er bandarískur gamanþáttur sem byggðist á sambandinu milli Will Truman og Grace Adler. Þátturinn gerist í New York borg. Þátturinn var fyrst sýndur á NBC-sjónvarpsstöðinni þann 21. september 1998 og sá síðasti þann 18. maí 2006, í alls átta þáttaröðum og er *Will & Grace* með vinsælustu sjónvarpsþáttunum þar sem helstu persónur eru samkynhneigðar.

Þrátt fyrir gagnrýni í byrjun fyrir að innihalda samkynhneigðar persónur varð þátturinn fljótlega einn af einkennisþáttum NBC-sjónvarpsstöðvarinnar. Þátturinn fékk mesta áhorf í aldurhópnum 18-49 ára á árunum 2001-2005. Á þeim átta árum sem þættirnir voru sýndir, fengu þeir sextán Emmy-verðlaun og 83 tilnefningar.

*Will & Grace* var tekinn upp fyrir framan áhorfendur (flestir þættir og atriði) á þriðjudagskvöldum á sviði 17 í upptökuveri CBS. Íbúð Will og Grace er til sýnis á Emerson háskólabókasafninu, en höfundur þáttarins, Max Mutchnick, gaf safninu hana.

Allar þáttaraðirnar hafa komið út á DVD og þátturinn hefur verið sýndur í meira en 60 löndum.
Australian Sex Party

**Australian Sex Party** var ástralskur stjórnmálaflokkur sem var stofnaður 2009 sem mótvægi við trúarlegum áhrifum í stjórnmálum. Formaður hans er Fiona Patten. Flokkurinn er á móti ritskoðun og siðavendni. Hann fékk um 2% atkvæða í kosningum til ástralska þingsins árið 2010.

## Tenglar
* ''Heimasíða flokksinns'' (skoðað 7.10.2112)
Sögur af sviðinu

***Sögur af sviðinu*** er íslensk söngleikjaplata með Selmu og Hönsu frá árinu 2002.  
## Framleiðsla
Samstarf Selmu og Hönsu hófst árið 1998 þegar þær léku saman í söngleiknum Grease. Árið 2001 ákváðu þær að halda jólatónleika í Vesturporti og Borgarleikhúsinu með eingöngu söngleikjalögum. Tónleikarnir heppnuðust svo vel að Skífan sýndi verkefninu áhuga og vildi gefa út geisladisk með þessum lögum í flutningi þeirra.
## Gagnrýni
*Sögur af sviðinu* fékk góða dóma frá gagnrýnendum þar á meðal frá Sveini Halldórssyni hjá Morgunblaðinu sem sagði að á plötunni hefði „ekki verið kastað til höndum heldur unnið markvisst að því að finna hverju sígildu lagi þann búning sem hendtaði flytjendum best án þess að falla í þann farveg að endurtaka gamlar klisjur í útsetningunni.”
## Lagalisti
# I Know Him So Well
# Can't Help Loving that Man of Mine
# Send in the clowns
# Over the Rainbow
# Anything You Can Do
# Two Ladies
# Out Here on My Own
# Is it Okay If I Call You Mine?
# Take Me or Leave Me
# Find out What They Like
# Class
# Ne Me Quitte Pas
# Því ást mín er öll hjá þér
# Gettu hver hún er?
## Heimildir
Aðþrengdar eiginkonur (6. þáttaröð)

**Sjötta þáttaröðin** af *[[Aðþrengdar eiginkonur|Aðþrengdum eiginkonum]]* fór af stað á bandarísku sjónvarpsstöðinni ABC þann 27. september 2009 og lauk henni 16. maí 2010. Þáttaröðin samanstóð af 23 þáttum. Hin látna Mary Alice Young heldur áfram að tala inn á atburði sem gerast í lífum vina hennar á Bláregnsslóð, Susan Delfino, Lynette Scavo, Bree Hodge og Gabrielle Solis. Angie Bolen og fjölskylda hennar eru aðal ráðgáta þáttaraðarinnar.

Þáttaröðin fékk lægri áhorfstölur en þáttaröðin á undan. Áhorfið hafði verið að dala síðan í seinni hluta fimmtu þáttaraðar og áhorfið minnkaði enn. Þrátt fyrir það náði þátturinn 20. sæti á lista yfir þættina með mesta áhorfið 2009-2010, með 12,82 milljónir áhorfenda.
Kristjana Arngrímsdóttir

**Kristjana Arngrímsdóttir** er frá Dalvík (f. 1961) söngkona og er búsett í Svarfaðardal.  Hún hóf söngferil sinn í Tjarnarkvartettinum ásamt með Kristjáni Eldjárn Hjartarsyni, eiginmanni sínum, Hjörleifi Hjartarsyni og Rósu Kristínu Baldursdóttur. Eftir að kvartettinn var leystur upp hóf Kristjana sólóferil og hefur haldið ótal tónleika og gefið út hljómdiska í samstarfi við fjölmarga tónlistarmenn.

## Hljómdiskar
* Árið 2000 gaf Kristjana út sinn fyrsta  geisladisk, Þvílík er ástin og hefur hann notið mikillar hylli fyrir sönggleði og vandaðan flutning. Á þeim diski fékk hún til liðs við sig þá Daníel Þorsteinsson, píanóleikara, Jón Rafnsson bassaleikara og Kristján Eldjárn Þórarinsson, gítarleikara. 
* Árið 2005 kom diskurinn Í húminu út sem er undir sterkum dönskum áhrifum en Kristjana bjó í Danmörku í fimm ár.Þar leitar hún fanga í dönskum söngvasjóði, syngur lög eftir Carl Nielsen eitt þekktasta tónskáld Dana og Bjarne Haar. Vísur og sálmar eftir ýmis höfuðskál Dana, allt frá Grundtvig til Halfdan Rasmussen í nýrri þýðingu Böðvars Guðmundssonar og Kristjáns E. Hjartarsonar. Einnig er að finna íslenskar þjóðlaga og söngperlur. Með henni á þeim disk spila þeir Jón Rafnsson, bassa, Örn Eldjárn, gítar, Tatu Kantomaa, harmonikka, Hjörleif Valsson, fiðla og Örnólf Kristjánsson selló. 
* Á þriðju plötu Kristjönu sem kom út árið 2011, hveður við nýjan tón, seiðandi tangóar frá Argentínu ásamt íslenskum og frumsömdum lögum. Hér stígur Kristjana fram sem lagahöfundur og tvö laga hennar má finna á plötunni.
* Árið 2014 kom jólaplatan, Stjarnanna fjöld, út. Titillag og texti plötunnar er eftir Kristjönu. Útsetningar Örn Eldjárn og gítarleikur, Ösp Eldjárn, söngur, Lára Sóley Jóhannsdóttir,fiðla, Ella Vala Ármannsdóttir, horn, Petrea Óskarsdóttir, þverflauta Ásdís Arnardóttir, selló, Daníel Þorsteinsson, orgel, harmonikka, Páll Barna Szabo, fagott, Jón Rafnsson, kontrabassi, Frank Aarnink, ásláttur, Magnús Tryggvason Eliassen, trommur.

Hljómdiskar með Kristjönu Arngrímsdóttur:

- Með Tjarnarkvartett
* *Tjarnarkvartettinn*, 1994
* *Á jólanótt*, 1995
* *Systur í syndinni*, 1999 (ásamt með leikhópi Leikfélags Akureyrar)
* *Á fíflúlpum*, 1998.
- Sólódiskar
* *Þvílík er ástin*, 2000.
* *Í húminu*, 2005.
* *Tangó fyrir lífið*, 2011 
* *Stjarnanna fjöld*, 2014.´
Forgangsröðunaraðferðin

**Forgangsröðunaraðferðin** (e. *single transferable vote, skammstafað STV*) einnig verið kölluð **yfirfæranlegt atkvæði** eða **persónulegar hlutfallskosningar**, er persónukjörs kosningaaðferð þar sem kjósandi forgangsraðar frambjóðendum þess lista sem hann kýs með númerum. Við talningu er hugsað fyrir því að ekkert atkvæði fari forgörðum þannig að þegar efsta manneskjan á listanum hefur hlotið nægilega mörg atkvæði til að ná kjöri eru umframatkvæði hennar flutt niður númeraða listan til næstu manneskju og svo koll af kolli. Markmið aðferðarinnar er því að lágmarka sóun atkvæða.

## Saga forgangröðunaraðferðarinnar

Hugmyndin að forgangsröðunaraðferðinni var fyrst sett fram af Thomas Wright Hill árið 1821. Kerfið var ekki notað í alvöru kosningum fyrr en 1855 þegar Carl Andræ lagði til að forgangsröðunaraðferðinni yrði beitt í kosningum í Danmörku. Kerfi Andræ var notuð árið 1856 til að kjósa til danska Ríkisráðsins og 1866 var það einnig aðlagað fyrir óbeinar kosningar til annarar deildar þingsins, Landsþingsins og hélst þannig þar til ársins 1915.

Mest hefur kerfið verið notað á Írlandi en þar hefur það verið notað alfarið í kosningum lengi. Fyrirkomulag Íra er notað víða í öðrum engilsaxneskum löndum.

## Forgangröðunaraðferðin á Íslandi
Fyrst er vitað til þess að skrifað hafi verið um aðferðina á Íslandi af Baldri Símonarsyni í grein í Alþýðublaðinu 6. nóvember 1968, undir heitinu *Persónulegar hlutfallskosningar*.

Árið 1976 birtist svo í tímaritinu Stefni, málgagni sambands ungra sjálfstæðismanna, grein eftir Jón Steinar Gunnlaugsson undir heitinu, *Innleiðum persónukjör*, þar sem hann lýsir ýtarlega forgangsröðunaraðferðinni og kallar hana *persónukjör með valkostum*. Tilefni greinar Jóns Steinars var sú að samvinnunefnd ungliðasamtaka þriggja stjórnmálaflokka, Sambands ungra framsóknarmanna, Sambands ungra jafnaðarmanna og Sambands ungra sjálfstæðismanna, skilaði sameiginlegri álitsgerð um „kjördæmaskipan og kosningarréttarmálefni“ sem birt var í sama hefti Stefnis. Þar leggja þær til að tekin verði upp umrædd aðferð.

Forgangsröðunaraðferðin hefur aðeins einu sinni verið notuð á Íslandi, en það var í kosningum til Stjórnlagaþings árið 2011.

## Tilvísanir

## Tenglar
* ''Stjórnlagaþing og taktískar atkvæðagreiðslur''  Hlynur Helgason, fugl.is, 19.10.2010 (skoðað 8.10.2112)
Università Niccolò Cusano

***Università degli Studi Niccolò Cusano*** (UNICUSANO) er háskóli í Róm á Ítalíu. 

## Saga

*Unicusano* var stofnaður árið 2006 og nefndur eftir Stefano Bandecchi.

## Tilvísanir

## Tenglar

* Web site (en)
* Web site' (ít)
* Scheda Ateneo  on Universitaly
* UniCusano á Twitter
* Foundation fyrir Medical Research Scientific - Unicusano
* Unicusano WebTv
1. deild karla í handknattleik

**1. deild karla í handknattleik** er næstefsta deildin í Íslandsmótinu í handknattleik. Í deildinni eru 9 félög. 
Deildin hét *2. deild karla* fram til ársins 2001. Þegar deildin var sett aftur á laggirnar 2004 eftir 3 ára hlé, var hún nefnd núverandi nafni **1. deild karla**.

## Félög í deildinni (2015-2016)
* 
* 
* 
* 
* 
*  ÍF. Mílan
* 
* 

## Meistarasaga
Eftirfarandi lið hafa unnið sér þátttökurétt í úrvalsdeild karla eftir að hafa lent í tveimur efstu sætunum. 
Tímabilið 2008-2009 var reglunum breytt, þar sem liðin í 2. 3. og 4. sæti ásamt liðinu í 7. sæti efstu deildar mættust í umspili um annað sætanna í efstu deild.

*úsk = úrslitakeppni
*hélt sæti = lið úr efstu deild vann umspilið um sæti í deildinni
*umspil = lið úr deildinni kom sér upp með sigri í umspili

## Tölfræði

### Sigursælustu lið deildarinnar
Íslenska karlahandknattleiksdeildakerfið

**Íslenska karlahandknattleiksdeildakerfið** er íslenskt deildakerfi í handknattleik í flokki karla.

## Kerfið

## Bikarar
***[[Bikarkeppni HSÍ (karlar)|Coca-Cola bikarinn]]**

## Tenglar
* www.hsi.is
1. deild karla í körfuknattleik

**1. deild karla** er næstefsta deild karla í körfuknattleik á Íslandi en Körfuknattleikssamband Íslands fer með málefni íþróttarinnar á Íslandi. Deildin var stofnuð árið 1964 og fram að 1978 gekk hún undir nafninu 2. deild karla. Fyrsti sigurvegari deildarinnar var Íþróttafélag Keflavíkurflugvallar, sem í dag er betur þekkt sem Körfuknattleiksdeild Njarðvíkur.

1. desember 1979 setti Danny Shouse Íslands- og deildarmet er hann skoraði 100 stig í sigri Ármanns á Skallagrím í 1. deildinni.
 
## Lið 2024-2025
*Ármann
*
*
*
*
*KFG
*
*
*
*
*
*

## Meistarasaga

:Heimild

## Heimildir
Viðskiptakostnaður

**Viðskiptakostnaður** í hagfræði og tengdum greinum vísar til þess kostnaðar hlýst af því að eiga í viðskiptum. Orðað öðruvísi er það kostnaðurinn sem felst í þátttöku á markaði. Svo dæmi sé nefnt er viðskiptakostnaður þess að kaupa epli í matvörubúð andvirði tímans sem búðarferðin tók auk ferðakostnaðar. Viðskiptakostnaður þess að selja fasteign felst í þóknun fasteignasalans.

## Heimild
*
Bootstrap

**Bootstrap** er frjálst safn sniða í CSS og HTML með valkvæmum JavaScript-stefjum að auki, til að setja upp vefsíður. Sniðin ná yfir algenga viðmótshluta eins og hnappa, töflur, letur og umbrot, form og tengla. Bootstrap er hentugt til að gera vefsíður sem líta vel út á símum og snjalltækjum og laga sig að tækjum og skjástærð. Bootstrap er eitt af vinsælustu tólum á  GitHub. Bootstrap er núna í útgáfu 4.

Bootstrap sniðin voru upphaflega þróuð af starfsmönnum samskiptamiðilsins Twitter til að auka samræmi í útliti innri veftóla fyrirtækisins. Twitter gaf sniðin út með opnu leyfi (Apache-leyfi 2.0) í ágúst 2011. 

## Tenglar
* getbootstrap.com
* Námssíða um Bootstrap hjá W3Schools
* Bootstrap Tutorial - Tutlane
Gianfranco Zola

**Gianfranco Zola** (fæddur 5. júlí 1966) er fyrrum knattspyrnumaður og þjálfari. Hann lék með ítölsku knattspyrnuliðunum SSC Napoli og Parma áður en hann fór til Chelsea. Hann var valinn besti leikmaður Chelsea fyrr og síðar árið 2003. Hann lék 35 sinnum fyrir landslið Ítala og skoraði 10 mörk. Frá 2008 hefur hann þjálfað hin ýmsu félög.

## Tilvísanir
Hainaut

**Hainaut** (hollenska: *Henegouwen*, vallónska: *Hinnot*) er hérað í Belgíu. Það er í Vallóníu og er vestasta frönskumælandi hérað landsins. Höfuðborgin heitir Mons.

## Lega og lýsing
Hainaut liggur nokkuð vestarlega í Belgíu og á löng landamæri að Frakklandi í suðri. Fimm önnur belgísk héruð liggja að Hainaut: Vestur-Flæmingjaland, Austur-Flæmingjaland, Flæmska Brabant, Vallónska Brabant og Namur. Hainaut á eitt útsvæði aðeins fyrir vestan móðurlandið en það er svæðið Comines-Warneton sem er landlukt á milli Frakklands og Vestur-Flæmingjalands. Hainaut er 3.786 km2 að stærð og er sem slíkt þriðja stærsta hérað Belgíu. Það er allt saman láglent og þar er stundaður mikill landbúnaður. Íbúar eru frönskumælandi.

## Söguágrip
Hainaut varð til árið 1795 er Frakkar hertóku Niðurlönd. Héraðið var þá innlimað í Frakkland og Frakkar bjuggu til sérstaka sýslu úr því og nærliggjandi svæði sem þeir kölluðu Jemmape. Þegar Frakkar hurfu úr landi eftir fall Napóleons 1814 varð Hainaut sérstakt hérað í konungsríki Niðurlanda. Þegar Belgía varð sjálfstætt ríki 1839 varð Hainaut að héraði í nýja landinu og hlaut þá núverandi landamerki. Heitið Hainaut er dregið af ánni Haine (Hene á hollensku).

## Borgir
Hainaut er skipt niður í sjö sýslur og 49 sveitarfélög. Stærstu borgir í Hainaut:

## Heimildir
* 
*